Vi var utroligt glade for at bo i denne lejlighed, især var afstanden til det hyggelige bycentrum (5 min til fods) og den store, private tagterasse store fordele. Der er et veludstyret køkken, terasse ud mod gaden og tagterasse, opvaskemaskine og vaskemaskine. Behagelig og støjsvag aircondition i begge soveværelser og to fine badeværelser. Marianas mand tog pænt imod os og viste rundt, og Mariana var venlig og hurtig at kontakte via Airbnb og personligt ved hendes kontor, som lå på samme vej. Undervejs fik vi friske figner af værten. Lejligheden ligger lige ved et supermarked. Vi benyttede det semi-økologiske supermarked AgroMart rundt om hjørnet og bageren, som lå på samme gade. Der er nem og gratis parkering lige udenfor. I bil er der ca. 10 mins. kørsel til stranden. Alt i alt kan dette hyggelige sted stærkt anbefales, hvis man gerne vil bo i en hyggelig bylejlighed, relativt tæt på strand og bjerge uden at det bliver alt for turistet.